عبد المجید سالک

مولانا عبد المجید سالک (پیدائش: 12 ستمبر، 1894ء - وفات: 27 ستمبر، 1959ء) پاکستان سے تعلق رکھنے والے اردو کے نامور شاعر، صحافی، افسانہ نگار اور کالم نگار تھے۔

 حالات زندگی و ادبی خدمات 
عبد المجید سالک 12 ستمبر، 1894ء کو بٹالہ، گرداسپور، برطانوی ہندوستان میں ایک قادیانی گھرانے میں پیدا ہوئے۔ لیکن الحمد للہ سالک کا قادیانی مذہب سے کوئی تعلق نہیں تھا انھوں نے اس سے برملا برات کا اعلان کیا تھا۔ کئی بار افکار و حوادث میں انھوں نے قادیانت پر بڑے ادبی انداز میں طنز بھی کیا ہے۔، انھوں نے ابتدائی تعلیم بٹالہ اور پٹھان کوٹ میں حاصل کی اور پھر اینگلو عربک کالج دہلی سے تکمیل کی۔ انھوں نے 1914ء میں رسالہ فانوس خیال جاری کیا۔ پھر 1915ء سے 1920ء تک وہ ماہنامہ تہذیب نسواں، ماہنامہ پھول اور ماہنامہ کہکشاں کے مدیر رہے۔ 1920ء میں وہ روزنامہ زمیندار کے عملۂ ادارت میں شامل ہوئے۔ 1927ء میں انھوں نے مولانا غلام رسول مہر کے اشتراک سے انقلاب جاری کیا جس کے ساتھ وہ اکتوبر 1949ء میں اس کے خاتمے تک وابستہ رہے۔ عبد المجید سالک اخبار روزنامہ انقلاب میں ایک کالم افکار و حوادث کے نام سے لکھا کرتے تھے، یہی کالم ان کی پہچان بن گیا۔ خاندان کے قادیانی ہونے کی وجہ سے عبد المجید سالک بھی اس الزام کی زد میں رہے کہ وہ قادیانی ہیں لیکن یہ الزام درست نہ تھا۔ اسی الزام کے جواب میں ہری پور ہزارہ سے تعلق رکھنے والے الفت قریشی نے نقوش سالک کے نام سے کتاب تصنیف کی ہے جس میں اس اعتراض کا مفصل جواب دیا گیا ہے۔ ان کے خودنوشت سوانح سرگزشت  کے نام سے اشاعت پزیر ہوئی۔ ان کی دیگر تصانیف میںذکرِ اقبال، یاران کہن، میراث اسلام اور مسلم ثقافت ہندوستان میں کے علاوہ ان کا مجموعہ کلام راہ و رسم منزلہا شامل ہیں۔پاکستان کرونیکل، عقیل عباس جعفری، ص 164، ورثہ / فضلی سنز، کراچی، 2010ء

 تصانیف 
 میراث اسلام
 مسلم ثقافت ہندوستان میں
 ذکر اقبال (اقبالیات)
 سرگزشت (آپ بیتی)
 راہ و رسم منزلہا (شاعری)
 چمپا اور دوسرے افسانے (افسانے)
 یاران کہن
 تشکیلِ انسانیت (ترجمہ)
 اسلام اور تحریکِ تجرّد مصر میں (ترجمہ)
 تاریخ بھی مزے کی چیز ہے (ترجمہ)
 انڈونیشیا اور اس کے لوگ
 امداد باہمی
 بوڑھا بگولا (ترجمہ)
 مسئلے کیوں کر حل ہوں (ترجمہ)
 خودکشی کی انجمن
 ایجادات
 قدیم تہذیبیں
 کاریگری
 آئین حکومت ہند
 چترا (ترجمہ)

 نمونۂ کلام 

<div style='text-align: center;'>
غزل

 وفات 
عبد المجید سالک 27 ستمبر، 1959ء کو لاہور، پاکستان میں وفات پا گئے اور لاہور میں مسلم ٹاؤن کے قبرستان میں سپرد خاک ہوئے۔عبد المجید سالک، ریختہ ڈاٹ کام، بھارتعبد المجید سالک، سوانح و تصانیف ویب، پاکستان
تصغیر|کتبہ قبر عبد المجید سالک

 حوالہ جات 

زمرہ:اردو کالم نگار
زمرہ:برطانوی ہند کی شخصیات
زمرہ:بیسویں صدی کے پاکستانی شعرا
زمرہ:پاکستانی اردو شعرا
زمرہ:پاکستانی افسانہ نگار
زمرہ:پاکستانی جریدہ مدیران
زمرہ:پاکستانی مترجمین
زمرہ:پاکستانی مسلم شخصیات
زمرہ:ماہرین اقبالیات
زمرہ:نیازمندان لاہور
زمرہ:1894ء کی پیدائشیں
زمرہ:1959ء کی وفیات